Jonas Westergaard sagde i dag farvel til sit hjertebarn gennem fire år. Klub Turteldue har i fire år betydet alternativ musik mandag aften, men det er nu er det slut. Arrangøren bag skal nemlig flytte til København. - Det er da vemodigt, men jeg håber, at noget lignende fortsætter i Aalborg, siger Jonas Westergaard til TV2/Nord. Turtelduens død er dog ikke for ingenting. Afskedskoncerten sætter samtidig en støttefestival for kulturportalen Nitusind.nu. i gang. Festivalen kulminerer med en fire års fødselsdag for kulturportalen på Studenterhuset i Aalborg. Se mere om afskedsfesten for Klub Turteldue i vores udsendelse 22.25.

Opsummering:
Klub Turteldue har i fire år givet plads til alternativ musik mandag aften. Det er nu slut. Publikum, artister og manden bag sagde farvel på Viva i Aalborg.